
ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ 


ΔΙΑΤΑΓΜΑΤΑ 

Έγκριση πολεοδομικής μελέτης περιοχής Β' κα¬ 
τοικίας σε εκτάσεις ιδιοκτησίας του «Παραθερι- 
στικού Οικοδομικού Συνεταιρισμού Υπαλλήλων 
Δ.Ε.Η. Νομού Ηρακλείου Συν.Π.Ε.» στη θέση «Πα- 
χειά Αμμος» της Δημοτικής Ενότητας Γουβών του 
Δήμου Χερσονήσου (Ν. Ηρακλείου) και επικύρω¬ 
ση καθορισμού οριογραμμών τμήματος ρέματος. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 24 του ν. 2508/1997 "Βιώ¬ 
σιμη οικιστική ανάπτυξη των πόλεων και οικισμών της 
χώρας και άλλες διατάξεις" (Α' 124). 

2. Τις διατάξεις των άρθρων 152 (παρ. 1 και 2), 153 
(παρ. 1,2 και 3), 154, 160 (παρ. 1 και 2) και 161 (παρ. 1) 
του Κώδικα Βασικής Πολεοδομικής Νομοθεσίας 
που κυρώθηκε με το άρθρο μόνο του από 14.7.1999 
π.δ/τος (Δ' 580). 

3. Τις διατάξεις των άρθρων 7,11,12,14,15,19 και 31 
(παρ. 1) του ν. 4067/2012 «Νέος Οικοδομικός Κανονι¬ 
σμός» (Α'79), όπως τα άρθρα 7,11,12,15 και 19 τροπο¬ 
ποιήθηκαν με το άρθρο 20 του ν. 4258/2014 «Διαδικασία 
Οριοθέτησης και ρυθμίσεις θεμάτων γιαταυδατορέματα- 
ρυθμίσεις Πολεοδομικής νομοθεσίας και άλλες διατά¬ 
ξεις» (Α' 94) και το άρθρο 7 του ν. 4315/2014 «Πράξεις 
εισφοράς σε γη και σε χρήμα - Ρυμοτομικές απαλλοτριώ¬ 
σεις και άλλες διατάξεις» (Α' 269) και όπως η παρ. 1 του 
άρθρου 31 αντικαταστάθηκε με την παρ. 2 του άρθρου 62 
του ν. 4280/2014 (ΑΊ 59). 

4. Τις διατάξεις του άρθρου 26 του ν. 4280/2014 «Πε¬ 
ριβαλλοντική αναβάθμιση και ιδιωτική πολεοδόμηση - 
Βιώσιμη ανάπτυξη οικισμών Ρυθμίσεις δασικής νομοθε¬ 
σίας και άλλες διατάξεις» (Α' 159). 

5. Τις διατάξεις των παρ. 1, 2 και 3 του άρθρου 6 του 
ν. 880/1979 (Α’ 58), όπως η παρ. 3 συμπληρώθηκε με το 
άρθρο 6 (παρ. 1 γ) του ν. 2052/1992 (Α' 94) και αντικατα- 
στάθηκε με το άρθρο 5 του ν. 3010/2002 «Εναρμόνιση 
του ν. 1650/1986 με τις οδηγίες 97/11 Ε.Ε. και 96/61 Ε.Ε., 
διαδικασία οριοθέτησης και ρυθμίσεις θεμάτων για τα 
υδατορέματα και άλλες διατάξεις» (Α' 91) καθώς και τις 
διατάξεις των άρθρων 3 και 9 του ν. 4258/2014 (Α' 94). 


6. Τις διατάξεις του άρθρου 90 του Κώδικα Νομοθεσίας 
για την Κυβέρνηση και τα κυβερνητικά όργανα, που κυ¬ 
ρώθηκε με το άρθρο πρώτο του π.δ/τος 63/2005 (Α'98). 

7. Την υπ' αριθμ. 25291/25-7-2003 απόφαση της 
Υπουργού Περιβάλλοντος, Χωροταξίας και Δημοσίων 
Έργων «Έγκριση Περιφερειακού Πλαισίου Χωροταξικού 
Σχεδιασμού και Αειφόρου Ανάπτυξης Περιφέρειας Κρή¬ 
της» (Β' 1486). 

8. Την υπ'αριθμ. οικ.150442/8-7-2015 απόφαση του 
Υπουργού Παραγωγικής Ανασυγκρότησης, Περιβάλλο¬ 
ντος και Ενέργειας'Τγκριση Περιβαλλοντικών Όρων για 
το έργο: «Οικιστική αξιοποίηση δύο όμορων εκτάσε¬ 
ων συνολικού εμβαδού 274.581,81 τ.μ. περίπου (έκτα¬ 
ση Α: εμβαδού 107.107,04 τ.μ. και έκταση Β εμβαδού 
167.474,77 τ.μ.) ιδιοκτησίας του «Παραθεριστικού Οι¬ 
κοδομικού Συνεταιρισμού Υπαλλήλων ΔΕΗ Νομού Ηρα¬ 
κλείου ΣΥΝ. ΠΕ» στη θέση «Παχειά Άμμος» Δ.Ε. Γουβών, 
Δήμου Χερσονήσου Π.Ε. Ηρακλείου, για εξυπηρέτηση β' 
κατοικίας" (ΑΔΑ: Ω7ΨΨ465ΦΘΗ-79Ζ). 

9. Την υπ'αριθμ. 34495/07/13-8-2007 απόφαση του 
Υφυπουργού Περιβάλλοντος, Χωροταξίας και Δημοσίων 
Έργων «Έγκριση γενικών κατευθύνσεων ειδικά ρυθ- 
μιζόμενης πολεοδομικής δραστηριότητας (Π.Ε.Ρ.Π.Ο.) 
ιδιοκτητών γης στην εκτός σχεδίου πόλεως και εκτός 
οικισμών προϋφισταμένων του έτους 1923 καθώς και 
εκτός οικισμών μέχρι 2.000 κατοίκων περιοχή στο Νομό 
Ηρακλείου» (ΑΑΠ'405). 

10. Την υπ' αριθμ. 2522/1421 /8-10-2003 απόφαση του 
Γενικού Γραμματέα Περιφέρειας Κρήτης «Επικύρωση οριο- 
γραμμών ρέματος της ιδιοκτησίας του Παραθεριστικού 
Οικοδομικού Συνεταιρισμού Υπαλλήλων στη ΔΕΗ στη 
θέση «ΠαχειάΆμμος» περιοχή Εληάςτου Δήμου Γουβών- 
Ν. Ηρακλείου» (Δ' 1148). 

11 .Την υπ' αριθμ. 787/5-2-2010 απόφαση του Γενι¬ 
κού Γραμματέα Περιφέρειας Κρήτης «Έγκριση Σχεδίου 
Χωρικής και Οικιστικής Οργάνωσης Ανοιχτής Πόλης 
(Σ.Χ.Ο.Ο.Α.Π.) Δήμου Γουβών Νομού Ηρακλείου» (ΑΑΠ 60, 
διόρθ. Σφάλματος ΑΑΠ 51/2012). 

12. Το υπ' αριθμ. 102174/22-9-2008 έγγραφο της 
Ειδικής Υπηρεσίας Περιβάλλοντος-Τμήμα Β'του Υπουρ¬ 
γείου Περιβάλλοντος, Χωροταξίας και Δημοσίων Έργων 
«Γνωμοδότηση για τη «Χορήγηση βεβαίωσης κατά την 
παρ. 6 του άρθρου 24 του ν. 2508/1997» για την οικιστι- 

κή αξιοποίηση έκτασης (ίδρυση νέου παραθεριστικού 
οικισμού) επιφάνειας 290 στρεμμάτων περίπου ιδιοκτη¬ 
σίας του Παραθεριστικού Οικοδομικού Συνεταιρισμού 
Υπαλλήλων ΔΕΗ Νομού Ηρακλείου'στην θέση 'Παχειά 
Άμμος-Ελαία', Δήμου Γουβών Ν. Ηρακλείου». 

13. Το υπ' αριθμ. 20228/14-4-2014 έγγραφο της 
Διεύθυνσης Πολεοδομικού Σχεδιασμού - Τμήμα Β'του 
Υπουργείου Περιβάλλοντος Ενέργειας και Κλιματικής 
Αλλαγής «Τροποποίηση και αντικατάσταση της υπ'αρ. 
23797/11-4-2013 (ΑΔΑ: ΒΕΑΤ0-ΔΨ8) χορήγηση βεβαί¬ 
ωσης βάσει της παρ. 6 του άρθρου 24 ν. 2058/1997 
για πολεοδόμηση δύο εκτάσεων συνολικού εμβαδού 
274.581,81τ.μ. περίπου (έκταση Α: εμβαδού 107.107,04 
τ.μ., και έκταση Β: εμβαδού 167.474,77τ.μ) ιδιοκτησίας 
του «Παραθεριστικού Οικοδομικού Συνεταιρισμού 
Υπαλλήλων Δ.Ε.Η. Νομού Ηρακλείου Συν. Π.Ε.» στη θέση 
«ΠαχειάΆμμος», Δήμου Χερσονήσου (τέως Δήμου Γου¬ 
βών) Ν. Ηρακλείου. 

14. Το υπ'αριθμ. 6192/1-11-2016 έγγραφο του Πρά¬ 
σινου Ταμείου. 

15. Το υπ'αριθμ. 3502/23-1-2017 έγγραφο της Διεύ¬ 
θυνσης Περιβαλλοντικής Αδειοδότησης-Τμήμα Δ'του 
Υπουργείου Περιβάλλοντος και Ενέργειας. 

16. Το υπ' αριθμ. 5488/28-2-2017 έγγραφο της 
Διεύθυνσης Πολεοδομικού Σχεδιασμού - Τμήμα Β'του 
Υπουργείου Περιβάλλοντος και Ενέργειας. 

17. Την υπ' αριθμ. 97/2016 γνωμοδότηση του Δημοτι¬ 
κού Συμβουλίου Δήμου Χερσονήσου. 

18. Το υπ'αριθμ. 27/19-12-2017 υπηρεσιακό σημείωμα 
της Διεύθυνσης Πολεοδομικού Σχεδιασμού του Υπουρ¬ 
γείου Περιβάλλοντος και Ενέργειας. 

19. Την υπ'αριθμ. 5.574/16-3-2018 συμβολαιογραφική 
πράξη ενώπιον της Συμβολαιογράφου Νίκης Αριστείδου 
Γούναρη περί παραχώρησης και μεταβίβασης στο Δήμο 
Χερσονήσου των κοινοχρήστων - κοινωφελών και ειδι¬ 
κών χρήσεων χώρων. 

20. Την υπ'αριθμ. 46/συν. 5η/23-9-2016 γνωμοδότηση 
του Κεντρικού Συμβουλίου Πολεοδομικών Θεμάτων και 
Αμφισβητήσεων (ΚΕ.ΣΥ.ΠΟ.Θ.Α.). 

21. Το γεγονός ότι από τις κανονιστικές διατάξεις αυ¬ 
τού του διατάγματος δεν προκαλείται δαπάνη σε βάρος 
του κρατικού προϋπολογισμού και του προϋπολογισμού 
του οικείου ΟΤΑ. 

22. Την υπ'αριθμ. 98/2018 γνωμοδότηση του Συμβου¬ 
λίου της Επικράτειας, με πρόταση του Υπουργού Περι¬ 
βάλλοντος και Ενέργειας, αποφασίζουμε: 

Άρθρο 1 

Επικυρώνεται ο καθορισμός των οριογραμμών τμήμα¬ 
τος του ρέματος που βρίσκεται στοΤμήμα Β της έκτασης 
ιδιοκτησίας του «Παραθεριστικού Οικοδομικού Συνεται¬ 
ρισμού Υπαλλήλων Δ.Ε.Η. Νομού Ηρακλείου Συν.Π.Ε.» 
στη θέση «Παχειά Άμμος» της Δημοτικής Ενότητας 
Γουβών του Δήμου Χερσονήσου (ν. Ηρακλείου), όπως 
θεωρήθηκαν από τη Διεύθυνση Τεχνικών Υπηρεσιών 
Νομαρχιακής Αυτοδιοίκησης Ηρακλείου και φαίνονται 
με μπλε γραμμή και με τις συντεταγμένες των κορυφών 
τους στο διάγραμμα του άρθρου 2 του παρόντος. 


Άρθρο 2 

Εγκρίνεται το πολεοδομικό σχέδιο περιοχής Β' κα¬ 
τοικίας σε έκταση συνολικού εμβαδού 274.581,81 τ.μ. 
και ειδικότερα στο Τμήμα Α εμβαδού 107.107,04 τ.μ. 
και στο Τμήμα Β εμβαδού 167.474,77 τ.μ., ιδιοκτησίας 
του «Παραθεριστικού Οικοδομικού Συνεταιρισμού 
Υπαλλήλων Δ.Ε.Η. Νομού Ηρακλείου Συν.Π.Ε.» στη θέση 
«Παχειά Άμμος» της Δημοτικής Ενότητας Γουβών του 
Δήμου Χερσονήσου (Ν. Ηρακλείου), με τον καθορισμό 
οικοδομήσιμων χώρων, οδών, πεζοδρόμων, χώρων πρα¬ 
σίνου, πρασίνου - παιδικής χαράς, πρασίνου - παιδικής 
χαράς - χώρου εστίασης/αναψυχής μικρής έκτασης - χώ¬ 
ρου αθλητικών εγκαταστάσεων μικρής έκτασης - χώρου 
υποσταθμού ΔΕΗ/ΟΤΕ, πλατείας - παιδικής χαράς - πρα¬ 
σίνου -χώρου εστίασης/αναψυχής μικρής έκτασης - αμ¬ 
φιθεάτρου, στάθμευσης αυτοκινήτων, χώρου πρασίνου - 
παιδικής χαράς - αθλητικών εγκαταστάσεων μικρής 
έκτασης, χώρου πρασίνου - παιδικής χαράς - αθλητικών 
εγκαταστάσεων μικρής έκτασης -υποσταθμού ΔΕΗ/ΟΤΕ, 
χώρου πρασίνου - παιδικής χαράς - αθλητικών εγκατα¬ 
στάσεων μικρής έκτασης - εστίασης/αναψυχής μικρής 
έκτασης, χώρου δεξαμενής νερού - υποσταθμού ΔΕΗ/ 
ΟΤΕ, αθλητικών εγκαταστάσεων, υποσταθμών ΔΕΗ/ΟΤΕ, 
αντλιοστάσιων, όπως φαίνονται στο σχετικό πρωτότυπο 
διάγραμμα σε κλίμακα 1:1000 που θεωρήθηκε από τον 
Προϊστάμενο της Διεύθυνσης Τοπογραφικών Εφαρμο¬ 
γών με την υπ' αριθμ. 40677/2018 πράξη του και που 
αντίτυπό του σε φωτοσμίκρυνση συνδημοσιεύεται με 
το παρόν διάταγμα. 

Άρθρο 3 

Εγκρίνεται, όπως διατυπώνεται στα επόμενα άρθρα, 
ο πολεοδομικός κανονισμός της περιοχής, της οποίας 
το πολεοδομικό σχέδιο εγκρίνεται με το άρθρο 2 του 
παρόντος. 

Άρθρο 4 

Οι χρήσεις των οικοπέδων όπως φαίνονται στο διά¬ 
γραμμα του άρθρου 2 του παρόντος, ορίζονται κατά 
Τμήματα Α και Β, ως εξής: 

Α. Τμήμα Α 

α. Στους οικοδομήσιμους χώρους που φαίνονται με τα 
στοιχεία Ο.Τ. 1 έως και 5,5Α και 6 έως και 25 στο διάγραμ¬ 
μα του άρθρου 2 του παρόντος επιτρέπεται η χρήση 
μόνο κατοικίας. 

β. Στον οικοδομήσιμο χώρο που φαίνεται με το στοι¬ 
χείο Ο.Τ. 26 στο διάγραμμα του άρθρου 2 του παρόντος 
επιτρέπεται η χρήση γενικής κατοικίας, όπως προσδιο¬ 
ρίζεται στο άρθρο 3 του από 23.2.1987 π.δ/τος (Δ' 166), 
και ειδικότερα: 

- Γραφείο του Οικοδομικού Συνεταιρισμού 

- Εστιατόριο 

- Αναψυκτήριο 

- Εμπορικά Καταστήματα 

- Παιδική Χαρά 

- Φαρμακείο 

Β. Τμήμα Β 

α. Στους οικοδομήσιμους χώρους που φαίνονται 
με τα στοιχεία Ο.Τ. 1 έως και 39 στο διάγραμμα του 
άρθρου 2 του παρόντος επιτρέπεται η χρήση μόνο 
κατοικίας. 

β. Στον οικοδομήσιμο χώρο που φαίνεται με το στοι¬ 
χείο Ο.Τ. 40 στο διάγραμμα του άρθρου 2 του παρόντος 
επιτρέπεται η χρήση γενικής κατοικίας, όπως προσδιο¬ 
ρίζεται στο άρθρο 3 του από 23.2.1987 π.δ/τος (Δ' 166), 
και ειδικότερα: 

- Γραφείο του Οικοδομικού Συνεταιρισμού 

- Εστιατόριο 

- Αναψυκτήριο 

- Εμπορικά Καταστήματα 

- Παιδική Χαρά 

- Φαρμακείο 

Άρθρο 5 

Στο πρόσωπο των οικοπέδων που βρίσκονται σταΤμή- 
ματα Α και Β της περιοχής, της οποίας το σχέδιο εγκρίνε- 
ται με το άρθρο 2 του παρόντος, επιβάλλεται προκήπιο 
πλάτους τεσσάρων (4,00) μέτρων, όπως φαίνεται στο 
διάγραμμα του ανωτέρω άρθρου 2. 

Άρθρο 6 

Τα ελάχιστα όρια εμβαδού και προσώπου καθώς και 
οι λοιποί όροι και περιορισμοί δόμησης των οικοπέδων 
ορίζονται κατά Τμήματα Α και Β, όπως φαίνονται στο 
διάγραμμα του άρθρου 2 του παρόντος, ως εξής: 

Α.ΤμήμαΑ 

1. Στους χώρους με χρήση «κατοικία» (Ο.Τ. 1 έως και 
5, 5Α και 6 έως και 25): 

α. Ελάχιστο πρόσωπο: δέκα μέτρα (10,00 μ.) 

β. Ελάχιστο εμβαδόν: τετρακόσια πενήντα τετραγω¬ 
νικά μέτρα (450 τ.μ.) 

γ. Μέγιστο ποσοστό κάλυψης: τριάντα πέντε τοις εκατό 
(35%) της επιφάνειας τους. 

δ. Συντελεστής δόμησης: είκοσι πέντε εκατοστά (0,25 
εκ.), με μέγιστο εμβαδόν δομημένης επιφάνειας 120 τ.μ. 
ανά οικόπεδο. 

ε. Μέγιστος αριθμός ορόφων: δύο (2). 

στ'. Μέγιστο επιτρεπόμενο ύψος των κτιρίων: επτά 
μέτρα και μισό (7,50 μ.). 

2. Στο χώρο με χρήση «Γενική Κατοικία» (Ο.Τ. 26): 

α. Μέγιστο ποσοστό κάλυψης: σαράντα τοις εκατό 
(40%) της επιφάνειας τους. 

β. Συντελεστής δόμησης: έξι δέκατα (0,6). 

γ. Μέγιστο επιτρεπόμενο ύψος των κτιρίων: οκτώ μέ¬ 
τρα και μισό (8,50 μ.). 

δ. Πάνω από το μέγιστο επιτρεπόμενο ύψος επιβάλ¬ 
λεται η κατασκευή δίρριχτης ή τετράρριχτης στέγης 
ύψους έως ένα και μισό (1,50) μέτρων και σε ποσοστό 
τουλάχιστον πενήντα τοις εκατό (50%) της κάλυψης του 
κτιρίου, συμπεριλαμβανομένων των ανοιχτών ημιυπαί- 
θριων χώρων. 

ε. Η στέγη είναι ισοκλινής με μέγιστη κλίση τριάντα 
τοις εκατό (30%). 


3. Οι όροι και περιορισμοί δόμησης των κοινωφελών 
(Κ.Φ.) και κοινοχρήστων (Κ.Χ.) χώρων του Τμήματος Α, 
που καθορίζονται με το άρθρο 2 του παρόντος, ορίζο¬ 
νται ως εξής: 

α. Στο χώρο με χρήση «αθλητικές εγκαταστάσεις - 
υποσταθμός ΔΕΗ/ΟΤΕ» (Κ.Φ. 27) και στο χώρο με χρήση 
«αθλητικές εγκαταστάσεις» (Κ.Φ. 28): 

αα. Μέγιστο ποσοστό κάλυψης: σαράντα τοις εκατό 
(40%). 

αβ. Συντελεστής δόμησης: τέσσερα δέκατα (0,4). 
αγ. Μέγιστο επιτρεπόμενο ύψος των κτιρίων: επτά μέ¬ 
τρα και μισό (7,50 μ.), το οποίο μετράται από το οριστικά 
διαμορφωμένο έδαφος και προσαυξάνεται έως ένα και 
μισό (1,50) μέτρα για την κατασκευή στέγης. 

αδ. Η στέγη είναι ισοκλινής με μέγιστη κλίση τριάντα 
τοις εκατό (30%). 

β. Στο χώρο με χρήση «πλατεία - παιδική χαρά - πρά¬ 
σινο - χώρος εστίασης/αναψυχής μικρής έκτασης - αμ¬ 
φιθέατρο» (Κ.Χ. 29): 

βα. Μέγιστο ποσοστό κάλυψης: σαράντα τοις εκατό 
(40%). 

ββ. Συντελεστής δόμησης: τέσσερα δέκατα (0,4). 
βγ. μέγιστος αριθμός ορόφων: ένας (1). 
βδ. Μέγιστο επιτρεπόμενο ύψος των κτιρίων: επτά μέ¬ 
τρα και μισό (7,50 μ.), το οποίο μετράται από το οριστικά 
διαμορφωμένο έδαφος και προσαυξάνεται έως ένα και 
μισό (1,50) μέτρα για την κατασκευή στέγης. 

βε. Η στέγη είναι ισοκλινής με μέγιστη κλίση τριάντα 
τοις εκατό (30%). 

γ. Στο χώρο με χρήση «πράσινο - παιδική χαρά - χώρος 
εστίασης/αναψυχής μικρής έκτασης - χώρος αθλητικών 
εγκαταστάσεων μικρής έκτασης - χώρος υποσταθμού 
ΔΕΗ/ΟΤΕ» (Κ.Χ. 30): 

γα. Μέγιστο ποσοστό κάλυψης: σαράντα τοις εκατό 
(40%). γβ. Συντελεστής δόμησης: τέσσερα δέκατα (0,4). 
γγ. μέγιστος αριθμός ορόφων: ένας (1). 
γδ. Μέγιστο επιτρεπόμενο ύψος των κτιρίων: επτά μέ¬ 
τρα και μισό (7,50 μ.), το οποίο μετράται από το οριστικά 
διαμορφωμένο έδαφος και προσαυξάνεται έως ένα και 
μισό (1,50) μέτρα για την κατασκευή στέγης. 

γε. Η στέγη είναι ισοκλινής με μέγιστη κλίση τριάντα 
τοις εκατό (30%). 

Β. Τμήμα Β 

1. Στους χώρους με χρήση «κατοικία» (Ο.Τ. 1 έως 
και 39): 

α. Ελάχιστο πρόσωπο: δέκα μέτρα (10,00 μ.), 
β. Ελάχιστο εμβαδόν: τετρακόσια πενήντα τετραγωνι¬ 
κά μέτρα (450 τ.μ.). 

γ. Μέγιστο ποσοστό κάλυψης: τριάντα πέντε τοις εκατό 
(35%) της επιφάνειας τους. 

δ. Συντελεστής δόμησης: είκοσι πέντε εκατοστά (0,25), 
με μέγιστο εμβαδόν δομημένης επιφάνειας 120 τ.μ. ανά 
οικόπεδο. 

ε. Μέγιστος αριθμός ορόφων: δύο (2). 
στ'. Μέγιστο επιτρεπόμενο ύψος των κτιρίων: επτά 
μέτρα και μισό (7,50 μ.). 

2. Στο χώρο με χρήση «Γενική Κατοικία» (Ο.Τ. 40): 

α. Μέγιστο ποσοστό κάλυψης: σαράντα τοις εκατό 
(40%) της επιφάνειας τους, 
β. Συντελεστής δόμησης: έξι δέκατα (0,6). 
γ. Μέγιστος αριθμός ορόφων: δύο (2). 
δ. Μέγιστο επιτρεπόμενο ύψος των κτιρίων: οκτώ μέ¬ 
τρα και μισό (8,50 μ.). 

ε. Πάνω από το μέγιστο επιτρεπόμενο ύψος επιβάλ¬ 
λεται η κατασκευή δίρριχτης ή τετράρριχτης στέγης 
ύψους έως ένα και μισό (1,50) μέτρων και σε ποσοστό 
τουλάχιστον πενήντα τοις εκατό (50%) της κάλυψηςτου 
κτιρίου, συμπεριλαμβανομένων των ανοιχτών ημιυπαί- 
θριων χώρων. 

στ'. Η στέγη είναι ισοκλινής με μέγιστη κλίση τριάντα 
τοις εκατό (30%). 

3. Οι όροι και περιορισμοί δόμησης των κοινωφελών 
(Κ.Φ.) και κοινοχρήστων (Κ.Χ.) χώρων του Τμήματος Β, 
που καθορίζονται με το άρθρο 2 του παρόντος, ορίζο¬ 
νται ως εξής: 

α. Στο χώρο με χρήση «αθλητικές εγκαταστάσεις» 
(Κ.Φ. 41) και στο χώρο με χρήση «δεξαμενή νερού - υπο¬ 
σταθμός ΔΕΗ/ΟΤΕ» (Κ.Φ. 42): 

αα. Μέγιστο ποσοστό κάλυψης: σαράντα τοις εκατό 
(40%). 

αβ. Συντελεστής δόμησης: τέσσερα δέκατα (0,4). 
αγ. μέγιστος αριθμός ορόφων: ένας (1). 
αδ. Μέγιστο επιτρεπόμενο ύψος των κτιρίων: επτά μέ¬ 
τρα και μισό (7,50 μ.), το οποίο προσαυξάνεται έως ένα 
και μισό (1,5) μέτρα για την κατασκευή στέγης. 

αε. Η στέγη είναι ισοκλινής με μέγιστη κλίση τριάντα 
τοις εκατό (30%). 

β. Στο χώρο με χρήση «πλατεία - παιδική χαρά - πρά¬ 
σινο - χώρος εστίασης/αναψυχής μικρής έκτασης - αμ¬ 
φιθέατρο - χώρος υποσταθμού ΔΕΗ/ΟΤΕ» (Κ.Χ. 43): 

βα. Μέγιστο ποσοστό κάλυψης: σαράντα τοις εκατό 
(40%). 

ββ. Συντελεστής δόμησης: τέσσερα δέκατα (0,4). 
βγ. μέγιστος αριθμός ορόφων: ένας (1). 
βδ. Μέγιστο επιτρεπόμενο ύψος των κτιρίων: επτά μέ¬ 
τρα και μισό (7,50 μ.), το οποίο μετράται από το οριστικά 
διαμορφωμένο έδαφος και προσαυξάνεται έως ένα και 
μισό (1,5) μέτρα για την κατασκευή στέγης. 

βε. Η στέγη είναι ισοκλινής με μέγιστη κλίση τριάντα 
τοις εκατό (30%). 

γ. Στο χώρο με χρήση «πράσινο - παιδική χαρά - χώρος 
εστίασης/αναψυχής μικρής έκτασης - χώρος αθλητικών 
εγκαταστάσεων μικρής έκτασης - χώρος υποσταθμού 
ΔΕΗ/ΟΤΕ» (Κ.Χ. 44): 

γα. Μέγιστο ποσοστό κάλυψης: σαράντα τοις εκατό 
(40%). 

γβ. Συντελεστής δόμησης: τέσσερα δέκατα (0,4). 
γγ. μέγιστος αριθμός ορόφων: ένας (1). 
γδ. Μέγιστο επιτρεπόμενο ύψος των κτιρίων: επτά μέ¬ 
τρα και μισό (7,50 μ.), το οποίο μετράται από το οριστικά 
διαμορφωμένο έδαφος και προσαυξάνεται έως ένα και 
μισό (1,5) μέτρα για την κατασκευή στέγης. 

γε. Η στέγη είναι ισοκλινής με μέγιστη κλίση τριάντα 
τοις εκατό (30%). 


Γ. Επιπλέον των ανωτέρω ισχύουν καιγιατα 2Τμήματα 
τα εξής: 

α. Απαγορεύεται η κατασκευή κτιρίων σε υποστυλώ¬ 
ματα (πυλωτή). 

β. Επιβάλλεται μία θέση στάθμευσης ανά κατοικία, 
γ. Απαγορεύεται η κατασκευή συνεχούς περιμετρικού 
εξώστη. 

δ. Επιτρέπεται η εγκατάσταση ηλιακών συλλεκτών 
μόνο εφόσον η συλλεκτική επιφάνεια ενσωματώνεται 
πλήρως στην επιφάνεια της στέγης, το δε δοχείο αποθή¬ 
κευσης βρίσκεται στο εσωτερικό του κτιρίου. 

ε. Απαγορεύεται η τοποθέτηση διαφημίσεων και δια¬ 
φημιστικών πινακίδων στις κατοικίες, στους ελεύθερους 
χώρους καθώς και στους πεζοδρόμους. Επιτρέπεται 
μόνο η τοποθέτηση πινακίδων που πληροφορούν για 
τη θέση των λοιπών χώρων πλην κατοικίας και αφορούν 
στις δραστηριότητες του οικισμού. Οι πινακίδες ανα¬ 
γράφονται στην ελληνική γλώσσα. Σε περίπτωση που 
απαιτείται ξενόγλωσση πινακίδα τοποθετείται κάτωθεν 
της ελληνικής με μικρότερα γράμματα. 

στ'. Το μέγιστο επιτρεπόμενο ύψος των ηλεκτρομηχα- 
νολογικών εγκαταστάσεων των κοινοχρήστων και κοι¬ 
νωφελών χώρων ορίζεται σε δώδεκα μέτρα (12 μ.), το 
οποίο μετράται από το οριστικά διαμορφωμένο έδαφος. 

ζ. Στους κοινωφελείς χώρους επιτρέπεται η κατασκευή 
υπογείου και η κατασκευή ηλεκτρομηχανολογικού εξο¬ 
πλισμού (πχ. δεξαμενές νερού μετά του ηλεκτρομηχα- 
νολογικού εξοπλισμού της), οι οποίες μπορούν να υπερ¬ 
βαίνουν την επιτρεπόμενη κάλυψη (και να φτάνουν έως 
το 100%) του ισόγειου κτιρίου. 

η. Επιβάλλεται η τήρηση των όρων και προϋποθέσεων 
που προβλέπονται στην υπ'αριθμ. οικ.150442/8-7-2015 
απόφαση του Υπουργού Παραγωγικής Ανασυγκρότη¬ 
σης, Περιβάλλοντος και Ενέργειας Αλλαγής περί έγκρι¬ 
σης των περιβαλλοντικών όρων (ΑΕΠΟ) του έργου. 

θ. Κατά τα λοιπά ισχύει ο ν. 4067/2012 (Α' 79), όπως 
ισχύει. 

Άρθρο 7 

Η ισχύς του παρόντος διατάγματος αρχίζει από τη δη¬ 
μοσίευσή του στην Εφημερίδα της Κυβερνήσεως. 

Στον Υπουργό Περιβάλλοντος και Ενέργειας αναθέ¬ 
τουμε τη δημοσίευση και εκτέλεση του παρόντος δια¬ 
τάγματος. 

Αθήνα, 25 Ιουλίου 2018 

Ο Πρόεδρος της Δημοκρατίας 

ΠΡΟΚΟΠΙΟΣ Β. ΠΑΥΛΟΠΟΥΛΟΣ 

Ο Υπουργός 

Περιβάλλοντος και Ενέργειας 

ΓΕΩΡΓΙΟΣ ΣΤΑΘΑΚΗΣ 

ΞΤ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' 131 και π.δ. 29/2018/Α'58). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θ 1.0Γ, την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ςιΐ'. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή- 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €.Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννθΙιπΐ35ΐθΓ.6ΐ@βτ.9Γ με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ.ςή. Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστότοπος: νινινι.βΧ.φ 

ΤΗΛΕΦΩΝΙΚΟ ΚΕΝΤΡΟ: 210 5279000 - Ωιχ: 210 5279054 

Πληροφορίες σχετικά με την λειτουργία 
του ιστότοπου: Γΐ6ΐράθ$Ι<.6ΐ@6ΐ.9 > ' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

νν60ΠΓ135ΐ6Γ.6ϊ@€ϊ.ε|Γ 

ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178- 180) 
Πληροφορίες: (Ισόγειο, Γρ. 3 καιτηλεφ. κέντρο 210 5279000) 
Παραλαβή Δημ. Ύλης: (Ισόγειο, τηλ. 210 5279167,210 5279139) 

Πληροφορίες για γενικό πρωτόκολλο 
και αλληλογραφία: 9Γ3>ηιτΐ3ΐ6Ϊ3@6ΐ.9>' 

Ωράριο για το κοινό: Δευτέρα ως Παρασκευή: 8:00 -13:30 


ΠπτΕτΦ.π:' ■' Ί ΙΕ σηη Γ 

για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 





























